Iepirkuma

**„MODULĀRĀS BŪVES PIEGĀDE, PROJEKTĒŠANA, BŪVNIECĪBA, AUTORUZRAUDZĪBA”**

(identifikācijas Nr. PSKUS 2020/154)

Apspriede

 (protokols Nr.3)

Rīga 2020.gada 13.novembrī

Plkst. 13:00

Vieta: MS Team apspriede

Iepirkuma komisija, izveidota ar VSIA “Paula Stradiņa klīniskā universitātes slimnīca” 2020.gada 2.oktobra rīkojumu Nr.11-7/175 „Par iepirkuma komisijas izveidi iepirkumam „Modulārās būves uzstādīšana (projektēšana, būvniecība)”.

**Komisijas sastāvs:**

|  |  |
| --- | --- |
| Komisijas priekšsēdētāja: | **Sandra Šimkus,** Infrastruktūras un loģistikas daļas vadītāja. |
| Komisijas locekļi: | **Uldis Jaspers,**Medicīnas tehnoloģiju daļas vadītājs;**Mārtiņš Brakšs,**Infrastruktūras un loģistikas daļas būvniecības projektu vadītājs;**Anete Vārpiņa,**Infrastruktūras un loģistikas daļas tāmētāja; |
|  | **Zanda Brante,**Iepirkumu daļas iepirkumu procesu koordinatore. |

Par apspriedi 2020.gada 10.novembrī tika publicēta informācija pasūtītāja interneta vietnē [www.stradini.lv](http://www.stradini.lv), ar lūgumu elektroniski pieteikties visiem interesentiem līdz 2020.gada 12.novembrim.

Sēdē piedalās:

1. ieinteresētie pretendenti, kas pieteikušie apspriedei MS Teams vidē plkst. 13:00 (piedalās to pārstāvji): Integrates Healthcare Design LTD, SIA “Forta Prefab”, SIA “Scanmed”, SIA “Inos”, BLOCK CRS a.s., SIA “Nemco”, SIA “Modul”, Textima Export Import GmbH, SIA “GenMedica”, SIA “Belss”, SIA “A.Medical”.
2. visi iepirkuma komisijas locekļi (S.Šimkus, A.Vārpiņa, M.Brakšs, U.Jaspers, Z.Brante);
3. projekta vadītāja A.Jakovela

Apspriedi vada: U.Jaspers

Protokolē: Z.Brante

Darba kārtībā: ieinteresēto pretendentu informēšana par modulārās būves nepieciešamību, izvietojumu, ieplānoto iepirkuma procedūru un termiņiem

U.Jaspers informē apspriedes dalībniekus par modulārās būves nepieciešamību, ņemot vērā ārkārtas situāciju valstī un pacientu skaita palielināšanos VSIA “Paula Stradiņa klīniskā universitātes slimnīca”. Sanāksmes dalībnieki vizuāli tiek iepazīstināti ar modulāro būvju izvietošanas ieceri slimnīcas teritorijā, kā arī plānoto telpu platību, modulārās būves specifiku, ņemot vērā, ka tajā ieplānots izvietot Neatliekamās medicīnas centru un arī operāciju zāles.

U.Jaspers informē sanāksmes dalībniekus, ka pēc sanāksmes visiem sanāksmes dalībniekiem tiks elektroniski nosūtītas ārkārtas sarunu procedūras kvalifikācijas prasības, kā arī tehniskā specifikācija. Šī dokumentācija ir sagatavota arī angļu valodā. Sanāksmes dalībnieki tiek iepazīstināti ar termiņiem, kuros plānota sarunu procedūras norise, kā arī tiek sniegta informācija, ka modulāro būvju nodošanas termiņš ir ne vēlāk kā līdz 2021.gada 31.decembrim.

Sanāksmes dalībnieki tiek informēti, ka līdz 2020.gada 18.novembrim sanāksmes dalībnieki sniedz informāciju (atbilstoši elektroniski nosūtītajai apliecinājuma formai) vai ir iespējas izpildīt kvalifikācijas prasības un tehniskajā specifikācijā noteikto, tādā veidā iepirkuma komisija noskaidros iespējamo sarunu procedūras pretendentu loku. Tikai tie, kuri būs iesnieguši apliecinājumu, ka ir iepazinušies ar kvalifikācijas prasībām, tehnisko specifikāciju un ir gatavi piedalīties sarunu procedūrā (no 2020.gada 23.novembra), tikai tiem ieinteresētajiem pretendentiem tiks nosūtīts aicinājums iesniegt piedāvājumu ārkārtas sarunu procedūrā.

Sanāksmes dalībnieki uzdod jautājumus par plānotajiem termiņiem un vai kvalifikācijas prasības un tehniskā specifikācija būs pieejama angļu valodā. Ārvalstu pretendentiem sniedz informāciju, ka apliecinājumu viņi varēs iesniegt angļu valodā.

Komisija sniedz informāciju, ka konkrētos jautājumus par tehnisko specifikāciju, ja tādi radīsies, apspriedīs iepirkuma laikā.

Citi jautājumi sanāksmes dalībniekiem nav.

Sanāksme beidzas plkst.13:40

Komisijas priekšsēdētāja \_\_\_\_\_\_\_\_\_\_\_\_\_\_\_\_\_\_\_\_\_\_\_\_ S.Šimkus

Komisijas locekļi \_\_\_\_\_\_\_\_\_\_\_\_\_\_\_\_\_\_\_\_\_\_\_ U.Jaspers

 \_\_\_\_\_\_\_\_\_\_\_\_\_\_\_\_\_\_\_\_\_\_\_ A.Vārpiņa

 \_\_\_\_\_\_\_\_\_\_\_\_\_\_\_\_\_\_\_\_\_\_\_ M.Brakšs

 \_\_\_\_\_\_\_\_\_\_\_\_\_\_\_\_\_\_\_\_\_\_\_ Z.Brante